सामान्‍य प्रशासन विभाग (ग्रंथालय) मंत्रालय छत्‍तीसगढ़ द्वारा चतुर्थ श्रेणी कर्मचारियों के सीधी भर्ती के अंतर्गत बुक बाइंडर और बुक असिस्‍टेंट के पदों के लिए रोजगार विज्ञापन जारी किया गया है। इसके लिए छ.ग. के स्‍थानीय/जिले के मूल निवासियों से निर्धारित आवेदन प्रारूप में दिनांक 17 जनवरी 2017 तक पंजीकृत डाक/स्‍पीड पोस्‍ट के माध्‍यम से आवेदन मंगाये गये हैं। इच्‍छुक उम्‍मीदवार जो इन पदों के लिए निर्धारित शैक्षणिक योग्‍यता एवं अन्‍य अर्हताओं की पूर्ति करते हों, वे अंतिम तिथि के पूर्व विभाग को अपना आवेदन प्रेषित कर सकते हैं।